کِسّہ ھلاس
بِل برو تئی دوستیءَ سرگوستگاں کسّہ ھلاس
 تو منءَ چے من ترا چہ سستگاں کسّہ ھلاس
دل منی پرشتگ نہ ننداں بے وفاءِ میتگءَ
 بِل رواں من اُردءُ سامان بستگاں کسّہ ھلاس
تو مدے مَرگءِ منارا تُرسءُ بیمءَ زندگی
 من وتی قبرءِ سرونءَ رستگاں کسّہ ھلاس
من ترا چہ اے دلءِوھمءُ گمانءَ کَش اِتگ
 تو منی نامءَ مگَر دَست بستگاں کسّہ ھلاس
من ظفر مرچی شراباں زہر مان ریچاں وتی
 زندگیءَ من وتی سرگوستگاں کسّہ ھلاس
ظفر اکبر